
****

**ΔΗΜΟΣ ΛΑΡΝΑΚΑΣ**

**ΔΙΑΓΩΝΙΣΜΟΣ ΓΙΑ ΤΗΝ ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ**

**ΚΑΤΑΣΤΗΜΑΤΟΣ ΣΤΗ ΝΕΑ ΔΗΜΟΤΙΚΗ ΑΓΟΡΑ ΛΑΡΝΑΚΑΣ**

**Αριθμός Διαγωνισμού: 88/2023**

**Λάρνακα, Νοέμβριος 2023**

**ΔΙΑΓΩΝΙΣΜΟΣ ΓΙΑ ΤΗΝ ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ**

**ΚΑΤΑΣΤΗΜΑΤΟΣ ΣΤΗ ΝΕΑ ΔΗΜΟΤΙΚΗ ΑΓΟΡΑ ΛΑΡΝΑΚΑΣ**

**Αριθμός Διαγωνισμού: 88/2023**

1. **ΓΕΝΙΚΕΣ ΠΛΗΡΟΦΟΡΙΕΣ**
2. Ο Δήμος Λάρνακας δέχεται αιτήσεις για την παραχώρηση άδειας χρήσης τριών καταστημάτων στη Νέα Δημοτική Αγορά Λάρνακας.
3. Η Νέα Δημοτική Αγορά Λάρνακας, βρίσκεται μεταξύ των οδών Νικολάου Ρώσσου Γεωργίου Δρουσιώτη, Δημοτικής Αγοράς και Ερμού στη Λάρνακα.
4. Στη Νέα Δημοτική Αγορά, στο ισόγειο υπάρχουν 20 καταστήματα και με τον παρόντα διαγωνισμό ο Δήμος Λάρνακας δέχεται αιτήσεις για την παραχώρηση 3 **καταστημάτων (κατ.αρ.5,10,12),** ενώ τα υπόλοιπα έχουν παραχωρηθεί. Στη Νέα Δημοτική Αγορά, υπάρχουν επίσης στον όροφο 2 εστιατόρια και 2 snack bar ενώ στο εξωτερικό του χώρο θα πραγματοποιείται η παραδοσιακή Λαϊκή Αγορά. Σχέδιο, στο οποίο φαίνονται οι εν λόγω χώροι επισυνάπτεται.

1. Το κάθε κατάστημα έχει εμβαδόν 35τ.μ. και τα δικαιώματα άδειας χρήσης που θα καταβάλλει ο κάθε αδειούχος καθορίστηκαν στο ποσό των €8,00 + Φ.Π.Α. ανά τετραγωνικό μέτρο μηνιαία (€280,00 + ΦΠΑ μηνιαία).

(5) Η χρήση των 20 καταστημάτων στο ισόγειο ορίστηκε ως ακολούθως:

* Φθαρτά/Φρούτα – 3 Καταστήματα
* Ξηροί Καρποί, παραδοσιακά και τοπικά προϊόντα (παστέλι, μέλι, χαρουπόμελο, λουκούμι, σουτζούκος, λάδι κ.ο.κ) – 2 Καταστήματα
* Αλλαντικά/Γαλακτοκομικά/Συσκευασμένο κρέας και ψάρι – 3 Καταστήματα
* Κάβα – 1 Κατάστημα
* Κατάστημα πώλησης ειδών Φούρνου/Ζαχαροπλαστείου – 2 Καταστήματα
* Βιολογικά/Οργανικά προϊόντα/βότανα – 2 Καταστήματα
* Ανθοπωλείο – 1 Κατάστημα
* Είδη χειροτεχνίας/σουβενίρ (κυπριακής κατασκευής χειροτεχνίες, κεντήματα, κεραμικά και χάλκινα και εκκλησιαστικά είδη) – 3 Καταστήματα
* Ελεύθερης επιλογής (π.χ. Κλειδαράς, Τσαγκάρης, Καπνικά Προϊόντα, Ζαχαρωτά – Lolly Shop ή άλλη χρήση που να συνάδει με την Αγορά υπό την προϋπόθεση ότι θα τύχει της έγκρισης του Δήμου) – 3 Καταστήματα

(6) **Οι αιτήσεις που θα υποβληθούν αφορούν την παραχώρηση άδειας χρήσης για:**

* Ελεύθερης επιλογής (χρήση που να συνάδει με την Αγορά υπό την προϋπόθεση ότι θα τύχει της έγκρισης του Δήμου) .

(8) Το ωράριο λειτουργίας της Αγοράς, είναι Δευτέρα – Σάββατο 7:00 π.μ – 7:00 μ.μ (θερινό ωράριο) και Δευτέρα – Σάββατο 7:00 π.μ – 6:00 μ.μ (χειμερινό ωράριο).

(9) Σε κάθε ενδιαφερόμενο μπορεί να παραχωρηθεί μόνο ένα κατάστημα. Νοείται ότι το ίδιο ισχύει και σε περιπτώσεις συγγένειας πρώτου βαθμού ή εφόσον ο ενδιαφερόμενος είναι μέτοχος σε νομικό πρόσωπο.

(10) Η άδεια χρήσης των καταστημάτων θα είναι διάρκειας δύο ετών με δικαίωμα για ανανέωση της για ακόμη τρείς περιόδους του ενός έτους (2+1+1+1).

1. **ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Η συμμετοχή οποιουδήποτε φυσικού ή νομικού προσώπου στο Διαγωνισμό προϋποθέτει:

(α) Πλήρη γνώση και αποδοχή χωρίς επιφυλάξεις εκ μέρους του των όρων και προϋποθέσεων που διέπουν το Διαγωνισμό. Οι Ενδιαφερόμενοι θα θεωρείται ότι έχουν ικανοποιηθεί για τις συνθήκες, τη μορφή, την κατάσταση του χώρου, τα πιθανά προβλήματα που θα αντιμετωπίσουν, και γενικά για όλους τους κινδύνους και ότι έχουν λάβει υπόψη τις τυχόν απρόβλεπτες καταστάσεις που είναι δυνατό να επηρεάσουν την αίτηση τους.

(β) Κατοχή Πιστοποιητικού Λευκού Ποινικού Μητρώου. Σημειώνεται ότι δεν απαιτείται να υποβληθεί με την προσφορά το Πιστοποιητικό Λευκού Ποινικού Μητρώου αλλά θα πρέπει να υποβληθεί μόνο από τον επιτυχόντα προφοροδότη, πριν από την υπογραφή της Σύμβασης.

(γ) Να έχει τακτοποιημένες τις οφειλές του στο Δήμο Λάρνακας.

1. **ΚΡΙΤΗΡΙΑ ΠΑΡΑΧΩΡΗΣΗΣ**

Με την επιφύλαξη του δικαιώματος του Δήμου να ακυρώσει το διαγωνισμό ή να απορρίψει οποιαδήποτε αίτηση σε οποιοδήποτε στάδιο της διαδικασίας, η παραχώρηση των αδειών χρήσης των καταστημάτων θα γίνει στη βάση των πιο κάτω κριτηρίων:

* Προηγούμενος κάτοχος πρατηρίου στην παλιά Δημοτική Αγορά κατά το κλείσιμο της, εφόσον η αίτηση υποβάλλεται από το ίδιο πρόσωπο και για το ίδιο επάγγελμα που ασκούσε στην παλιά Δημοτική Αγορά. **20 μονάδες.**
* Παραγωγός/κατασκευαστής των υπό πώληση προϊόντων **50 μονάδες.**
* Κάτοχος ανάλογης εμπειρίας στην πώληση των προϊόντων του ζητούμενου καταστήματος **έως 30 μονάδες** (10 μονάδες ανά συμπληρωμένο έτος εμπειρίας).
* Κλήρωση σε περίπτωση ισοβαθμίας εάν δεν υπάρχουν αδιάθετα καταστήματα για ικανοποίηση όλων των ενδιαφερομένων.

1. **ΥΠΟΒΟΛΗ ΑΙΤΗΣΗΣ**

(α) Οι αιτήσεις θα πρέπει να υποβληθούν σύμφωνα με τα Έγγραφα του Διαγωνισμού σε κλειστό φάκελο, μέχρι την **Παρασκευή 24/11/2023 και ώρα 11.00π.μ**. στο Κιβώτιο Προσφορών του Δήμου Λάρνακας που βρίσκεται στον 5ο όροφο των Κεντρικών Γραφείων του Δήμου, Γωνία Λεωφόρου Αθηνών και Οδού Νικολάου Λανίτη.

(β) Η αίτηση θα πρέπει να συνταχθεί σύμφωνα με το υπόδειγμα που επισυνάπτεται ως Παράρτημα Ι.

(γ) Ο κάθε ενδιαφερόμενος μπορεί να υποβάλει αίτηση για την παραχώρηση μόνο ενός καταστήματος.

(δ) Στο φάκελο της αίτησης θα πρέπει να υποβληθούν και οποιαδήποτε στοιχεία και βεβαιώσεις που να αποδεικνύουν ότι ο αιτητής κατέχει προσόντα που αποτελούν πλεονέκτημα στα κριτήρια παραχώρησης της παραγράφου 3 πιο πάνω.

(ε) Οι αιτήσεις θα πρέπει να υποβληθούν σε κλειστό φάκελο, στο εξωτερικό μέρος του οποίου, να αναγράφεται το όνομα του αιτητή και η ένδειξη «Αίτηση για την παραχώρηση άδειας χρήσης καταστήματος στη Νέα Δημοτική Αγορά Λάρνακας – Διαγωνισμός αρ. 88/2023».

(στ) Δεν μπορεί να γίνει δεκτή προσφορά η οποία περιέχει αλλοιώσεις (π.χ σβήσιμο, τροποποιήσεις ή αλλαγές). Προσφορά που εντοπίζεται με τροποποιήσεις θα απορρίπτεται ως απαράδεκτη.

1. **ΥΠΟΓΡΑΦΗ ΤΗΣ ΣΥΜΒΑΣΗΣ**

(α) Η Άδεια Χρήσης που θα παραχωρηθεί στους επιτυχόντες αιτητές, επισυνάπτεται ως Παράρτημα ΙΙ.

(β) Οι αιτητές στους οποίους θα παραχωρηθεί Άδεια Χρήσης καταστήματος είναι υποχρεωμένοι να προσέλθουν, εντός προθεσμίας δέκα (10) ημερών από την ημερομηνία που θα παραλάβουν σχετική πρόσκληση, για την υπογραφή της εν λόγω Άδειας Χρήσης. Αν παρέλθει η παραπάνω προθεσμία και ο αιτητής δεν προσέλθει για την υπογραφή της εν λόγω Άδειας Χρήσης, τότε ο αιτητής υπόκειται σε αποκλεισμό από του δικαιώματος παραχώρησης της Άδειας Χρήσης.

(γ) Οι αιτητές στους οποίους θα παραχωρηθεί Άδεια Χρήσης καταστήματος είναι υποχρεωμένοι να προσέλθουν για την υπογραφή της προσκομίζοντας τα ακόλουθα:

1. Πιστοποιητικό Λευκού Ποινικού Μητρώου.
2. Βεβαίωση από το Δημοτικό Ταμείο Λάρνακας ότι δεν έχει οφειλές προς το Δήμο.

(δ) Τα τέλη χαρτοσήμανσης της Συμφωνίας που θα υπογραφεί βαρύνουν πλήρως τον Ανάδοχο.

Για περισσότερες πληροφορίες οι ενδιαφερόμενοι μπορούν να επικοινωνήσουν στο Γραφείο Προσφορών του Δήμου στο τηλ. 24816574.

Λάρνακα, 9/11/ 2023

----------------------------------------------------------

**ΠΑΡΑΡΤΗΜΑ Ι**

**Ε Ν Τ Υ Π Ο Α Ι Τ Η Σ Η Σ**

Προς : **Δήμο Λάρνακας**

**Διαγωνισμός για την παραχώρηση άδειας χρήσης καταστήματος**

**στη Νέα Δημοτική Αγορά Λάρνακας**

**Αρ. Διαγωνισμού 88/2023**

**Τελευταία προθεσμία υποβολής προσφορών 9/11/2023 ώρα 11.00π.μ.**

1. Αφού μελετήσαμε τα Έγγραφα Διαγωνισμού και αφού έχουμε αποκτήσει πλήρη αντίληψη του Διαγωνισμού, εμείς οι υποφαινόμενοι, υποβάλλουμε αίτηση για να μας παραχωρηθεί άδεια χρήσης ενός καταστήματος στη Νέα Δημοτική Αγορά Λάρνακας σύμφωνα με τους όρους του Διαγωνισμού.
2. Η χρήση του καταστήματος το οποίο αιτούμαστε να μας παραχωρηθεί στη Νέα Δημοτική Αγορά Λάρνακας είναι η πώληση ειδών *(να αναγραφεί η χρήση σύμφωνα με τις επιτρεπόμενες χρήσεις)* ……………………………………………………………………………………………………………………………………………………………

…………………………………………………………………………………………………………………………………………………………..

1. Δηλώνω ότι, στα πλαίσια του παρόντος διαγωνισμού, δεν έχω υποβάλει άλλη αίτηση είτε εγώ είτε άλλο πρόσωπο με το οποίο έχω συγγένεια πρώτου βαθμού είτε νομικό πρόσωπο στο οποίο είμαι μέτοχος.
2. Για σκοπούς αξιολόγησης της αίτησης μου δηλώνω τα ακόλουθα:

|  |  |
| --- | --- |
| ***Να σημειώσετε √ σε ότι ισχύει και να επισυνάψετε στην αίτηση σχετικά πιστοποιητικά/βεβαιώσεις*** | |
| Είμαι προηγούμενος κάτοχος πρατηρίου στην παλιά Δημοτική Αγορά κατά το κλείσιμο της, και η αίτηση υποβάλλεται για το ίδιο επάγγελμα που ασκούσα στην παλιά Δημοτική Αγορά |  |
| Είμαι παραγωγός/κατασκευαστής των υπό πώληση προϊόντων |  |
| Είμαι κάτοχος ανάλογης εμπειρίας στην πώληση των προϊόντων του ζητούμενου καταστήματος |  |

Υπογραφή Προσφέροντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(και σφραγίδα)

Όνομα Υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αρ.Δελτίου Ταυτότητας/Διαβατηρίου υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ιδιότητα υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στοιχεία Προσφέροντος

Όνομα Προσφέροντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Χώρα εγκατάστασης\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Διεύθυνση \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ταχ.Κιβ. \_\_\_\_\_\_\_

Διεύθυνση επικοινωνίας (εάν είναι διαφορετική) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ταχ.Κιβ. \_\_\_\_\_\_\_

Τηλέφωνο επικοινωνίας \_\_\_\_\_\_\_\_\_\_\_\_\_\_\_ Τέλεφαξ επικοινωνίας\_\_\_\_\_\_\_\_\_\_\_\_\_\_

Ηλεκτρονική Διεύθυνση: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αρ. Μητρώου ΦΠΑ\_\_\_\_\_\_\_\_\_\_\_\_\_\_\_

Ημερομηνία \_\_\_\_\_\_\_\_\_\_\_\_\_\_\_\_\_\_\_\_\_\_

Μάρτυρας (Όνομα, Υπογραφή και Διεύθυνση)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΠΑΡΑΡΤΗΜΑ ΙΙ**

## ΔΗΜΟΣ ΛΑΡΝΑΚΑΣ Κατάστημα Αρ.

## ΑΔΕΙΑ ΧΡΗΣΗΣ ΚΑΤΑΣΤΗΜΑΤΟΣ ΣΤΗ ΝΕΑ ΔΗΜΟΤΙΚΗ ΑΓΟΡΑ ΛΑΡΝΑΚΑΣ

Συμφωνία που έγινε την ………………… 2023 ΜΕΤΑΞΥ του Δήμου Λάρνακας που στο εξής θα αναφέρεται «ο Ιδιοκτήτης», μέσω του Δημάρχου ………………….. και των Δημοτικών Συμβούλων κ.κ. ……………………………….., …………………………………. και ………………………….., εξουσιοδοτημένων από το Δημοτικό Συμβούλιο να υπογράψουν την παρούσα συμφωνία και του …………………………………………………. ΑΔΤ. …………………… που στο εξής θα αναφέρεται «ο Αδειούχος» και περιλαμβάνει τα ακόλουθα:

1. Mε αντάλλαγμα το τέλος Άδειας Χρήσης, το οποίο ο Αδειούχος υποχρεούται να καταβάλλει με την παρούσα Συμφωνία καθώς και των υπολοίπων ποσών και/ή εξόδων, που ο Αδειούχος δεσμεύεται να καταβάλλει με αυτή, ο Ιδιοκτήτης επιτρέπει στον Αδειούχο και τους υπαλλήλους του, για τη χρονική περίοδο που προσδιορίζεται στον όρο 2 κατωτέρω, να εισέρχεται και να χρησιμοποιεί για σκοπούς λειτουργίας καταστήματος, το κατάστημα εμβαδού 35 τ.μ. που φαίνεται με κίτρινο χρώμα στο συνημμένο Σχέδιο και βρίσκεται εντός της Νέας Δημοτικής Αγοράς Λάρνακας και τελεί υπό την κατοχή και/ή ιδιοκτησία του Ιδιοκτήτη.
2. Η δυνάμει της παρούσας Συμφωνίας άδεια εισόδου και χρήσης καλύπτει περίοδο δύο χρόνων, με δυνατότητα παράτασης της εν λόγω περιόδου για ακόμη τρεις περιόδους του ενός έτους εάν τουλάχιστον τρεις μήνες πριν από την λήξη της εκάστης περιόδου ο Αδειούχος κοινοποιήσει γραπτώς στον Ιδιοκτήτη την πρόθεση του για παράταση της άδειας και ο Ιδιοκτήτης κοινοποιήσει γραπτώς ότι συμφωνεί με την παράταση. Κατά την ανανέωση ο Ιδιοκτήτης διατηρεί το δικαίωμα να επιβάλει αύξηση στο τέλος Άδειας Χρήσης για ποσό έως 7% επί του ποσού της άδειας χρήσης.

Νοείται ότι σε περίπτωση παράτασης, θα ισχύουν οι ίδιοι όροι που περιέχονται στο παρόν κείμενο της Συμφωνίας.

1. Το τέλος Άδειας Χρήσης ανέρχεται στο ποσό των Διακοσίων Ογδόντα Ευρώ (€280,00) πλέον ΦΠΑ, και θα καταβάλλεται από τον Αδειούχο την πρώτη μέρα κάθε μήνα από την υπογραφή της παρούσας Συμφωνίας εκτός της πρώτης δόσης η οποία καταβάλλεται αμέσως με την υπογραφή της Συμφωνίας.
2. Ο Αδειούχος κατά την υπογραφή της παρούσας Συμφωνίας καταβάλλει προκαταβολικά σαν εγγύηση για την πιστή εκτέλεση όλων των υποχρεώσεων του που πηγάζουν από την παρούσα Συμφωνία, **ποσό ίσο με τα δικαιώματα χρήσης του παραχωρούμενου καταστήματος δύο μηνών.** Το ποσό τούτο θα κατακρατηθεί μέχρι της λήξης της Συμφωνίας και από αυτό θα αποκόπτεται οποιοδήποτε ποσό σε όφελος του Ιδιοκτήτη σε περίπτωση που ο Ανάδοχος έχει αρνηθεί ή παραλείψει να εκπληρώσει ή δεν έχει εκπληρώσει και/ή έχει παραβιάσει οποιοδήποτε όρο του Συμβολαίου.
3. Ο "Αδειούχος" δηλώνει ότι εξέτασε το πιο πάνω κατάστημα και το βρήκε σε καλή κατάσταση και της τέλειας αρεσκείας του.
4. Ο Αδειούχος υπέχει τις πιο κάτω υποχρεώσεις:

(α) Να πληρώνει τα δικαιώματα άδειας χρήσης στον προαναφερθέντα χρόνο, χωρίς υποχρέωση ζήτησης αυτών και να πληρώνει τόκο επί του ποσού καθυστερημένων πληρωμών που θα υπολογίζεται με βάση το εκάστοτε ισχύον επιτόκιο.

(β) Να καταβάλλει κατά τη διάρκεια της περιόδου της άδειας και οποιασδήποτε τυχόν παράτασης αυτής, το τέλος Άδειας Χρήσης, , πλέον τις εκάστοτε αυξήσεις ως οι όροι της παρούσας Συμφωνίας πλέον ΦΠΑ

(γ) Να τηρεί ή και να διασφαλίζει ότι υπάρχει πλήρης συμμόρφωση με τις πρόνοιες όλων των Νόμων και Κανονισμών που αφορούν τη Σύμβαση και τη λειτουργία του καταστήματος.

(δ) Να εξασφαλίζει για τη λειτουργία του καταστήματος όλα τα απαιτούμενα πιστοποιητικά και όλες τις απαιτούμενες άδειες και να τηρεί ή και να διασφαλίζει ότι υπάρχει πλήρης συμμόρφωση με τους όρους των εν λόγω αδειών.

(ε) Να καταβάλλει όλες τις χρεώσεις που σχετίζονται με την εγκατάσταση και χρήση τηλεφωνικών υπηρεσιών, ηλεκτρικής ενέργειας, ύδρευσης κ.ο.κ. Επίσης να καταβάλλει τους φόρους, δικαιώματα και τέλη που επιβάλλονται από το Δήμο και άλλες Δημόσιες Αρχές και Οργανισμούς.

(στ) Να διατηρεί το παραχωρούμενο κατάστημα με όλες του τις εγκαταστάσεις σε καλή κατάσταση και να παραδώσει τούτο καθώς και τις εις αυτό εγκαταστάσεις στην καλή κατάσταση που το παρέλαβε.

(ζ) **Να χρησιμοποιεί το παραχωρούμενο κατάστημα για την πώληση ειδών ……………….. μόνο και να εξασφαλίζει την έγκριση του Ιδιοκτήτη για τον κατάλογο των προϊόντων που θα διατηρεί για πώληση στο κατάστημα. Νοείται ότι ο Ιδιοκτήτης διατηρεί το δικαίωμα για έγκριση και απόρριψη πώλησης συγκεκριμένων προϊόντων του καταλόγου στο κατάστημα κατά την απόλυτη κρίση του.**

(η) Να στελεχώνει και να λειτουργεί συνεχώς το κατάστημα με προσωπικό που να συμπεριφέρεται στο κοινό/επισκέπτες με ευπρέπεια, ευγένεια και κοσμιότητα και να γνωρίζει καλά την ελληνική γλώσσα.

1. Ο Ιδιοκτήτης δεν υποχρεούται να κάμνει οποιεσδήποτε επιδιορθώσεις ή αλλαγές στο κατάστημα κατά τη διάρκεια της παρούσας συμφωνίας.
2. Ο "Αδειούχος" υποχρεούται να επιτρέπει στον Ιδιοκτήτη ή σε οποιοδήποτε εξουσιοδοτημένο εκπρόσωπό του να επισκέπτεται και να επιθεωρεί το κατάστημα, σε οποιαδήποτε ώρα της ημέρας.
3. Ο "Αδειούχος" υποχρεούται να διατηρεί ανοικτό το κατάστημα κατά το καθορισμένο ωράριο λειτουργίας των καταστημάτων της Δημοτικής Αγοράς το οποίο ορίζεται από τον Ιδιοκτήτη. Νοείται ότι ο Ιδιοκτήτης αποδέχεται ότι το ωράριο που η Δημοτική Αγορά είναι ανοικτή για το κοινό, καθορίζεται από τον Ιδιοκτήτη κατά την απόλυτη κρίση του.
4. Ο "Αδειούχος" υποχρεούται να φροντίζει για την ασφάλεια, τη συντήρηση και τη διατήρηση σε καλή κατάσταση όλου του εξοπλισμού που θα τοποθετηθεί στο κατάστημα με κόστος που θα βαρύνει αποκλειστικά τον Αδειούχο. Νοείται ότι ο εξοπλισμός ο οποίος θα αγοραστεί από τον Αδειούχο, θα του ανήκει και μετά τη λήξη της Συμφωνίας.
5. Ο "Αδειούχος" υποχρεούται να τηρεί σε ισχύ καθ’ όλη τη διάρκεια ισχύος της σύμβασης:

(α) Ασφάλιση του περιεχομένου και του εξοπλισμού του Καταστήματος (Περιουσίας και Πυρός).

(β) Ασφάλεια Ευθύνης Εργοδότη

(γ) Ασφάλεια Αστικής Ευθύνης για το χώρο του καταστήματος και να είναι έναντι ασφαλισμένου ποσού €100.000 τουλάχιστον.

Αντίγραφο των Ασφαλιστηρίων Συμβολαίων θα πρέπει να υποβληθεί στο Δήμο πριν από την λειτουργία του καταστήματος.

Σημειώνεται ότι ο Ιδιοκτήτης δεν θα ευθύνεται έναντι του Αδειούχου σε σχέση με οποιοδήποτε ατύχημα συμβεί ή οποιαδήποτε βλάβη ή οιανδήποτε ζημιά ή απώλεια αντικειμένου ή περιουσίας εντός ή επί του καταστήματος.

1. Ο "Αδειούχος" υποχρεούται να καλύπτει, αποζημιώνει και αποκαθιστά πλήρως τον Ιδιοκτήτη με οποιοδήποτε ποσό και /ή έξοδα, που ο Δήμος δυνατό να υποχρεωθεί να καταβάλει συνεπεία οποιωνδήποτε αγωγών, διαδικασιών, αξιώσεων, απαιτήσεων εναντίον του Δήμου και/η οποιουδήποτε των υπαλλήλων και/ή υπηρεσιών και/ή εντολοδόχων του, για σωματικές βλάβες (περιλαμβανομένων και ζημιών για θάνατο) και/ή για απώλεια και/ή ζημιά σε ιδιοκτησία ή περιουσία οποιουδήποτε προσώπου (περιλαμβανομένου οποιουδήποτε δημοτικού υπαλλήλου και/ή υπηρέτη και/ή υπαλλήλου και/ή εντολοδόχου του Αδειούχου) σε σχέση με οποιαδήποτε πράξη και/ή παράλειψη που συνιστά αμέλεια του Αδειούχου και/ή των υπαλλήλων και/ή εντολοδόχων αυτού.
2. Ο Αδειούχος υπέχει επίσης τις πιο κάτω υποχρεώσεις:
3. Να μην προβαίνει εις οιανδήποτε μετατροπή του καταστήματος ή εις οιανδήποτε προσθήκη ή επιδιόρθωση χωρίς τη γραπτή συναίνεση του Δήμου. Οποιαδήποτε προσθήκη θα ανήκει στο Δήμο και σε περίπτωση παραβάσεως του όρου αυτού από τον Αδειούχο, ο Δήμος θα δικαιούται χωρίς επηρεασμό των άλλων δικαιωμάτων της δυνάμει της παρούσας άδειας να ζητήσει όπως ο Ανάδοχος επαναφέρει με δικά του έξοδα το κατάστημα στην ίδια κατάσταση που αυτή βρισκόταν προηγουμένως. Τονίζεται ότι απαγορεύεται αυστηρά η αλλαγή των χρωματισμών του καταστήματος τόσο εσωτερικά, όσο και εξωτερικά.
4. Να μην προκαλεί ή ανέχεται από τους πελάτες του την πρόκληση οποιασδήποτε μορφής οχληρία.
5. Να συμμορφώνεται εντός 15 ημερών το αργότερο σε ενδεχόμενη γραπτή απαίτηση του Δήμου, για επιδιόρθωση οποιασδήποτε ζημιάς έχει προκληθεί στο κατάστημα περιλαμβανομένης και κακόβουλης ζημιάς.
6. Να προχωρεί με την άμεση αντικατάσταση φθαρμένων ή και επικίνδυνων επίπλων και να συμμορφώνεται εντός 48 ωρών σε ενδεχόμενη γραπτή απαίτηση του Ιδιοκτήτη, για αντικατάσταση επίπλων.
7. Να διατηρεί με δικά του έξοδα και δαπάνες κατά πάντα χρόνο καθαρό και σε ευπαρουσίαστη κατάσταση το κατάστημα.
8. Να μην τοποθετεί εξοπλισμό ή και προϊόντα ή και εμπορεύματα ή και υλικά εκτός του εσωτερικού χώρου του καταστήματος.
9. Νοείται ότι δεν παραχωρείται στον "Αδειούχο" αποκλειστική κατοχή και η άδεια αυτή θα παύσει να υφίσταται αυτόματα εάν ο "Αδειούχος" καθυστερήσει τη πληρωμή των δικαιωμάτων παραχώρησης άδειας χρήσης του καταστήματος πέραν των δέκα (10) ημερών, ή αν ο "Αδειούχος" παραβεί οποιοδήποτε από τους όρους της παρούσας άδειας.
10. Καθ’ οιονδήποτε χρόνο κατά την διάρκεια της περιόδου της άδειας ο Δήμος δικαιούται, αφού πρώτα δώσει στον Αδειούχο γραπτή ειδοποίηση 15 ημερών, να τερματίσει την παρούσα άδεια, σε οποιαδήποτε των πιο κάτω περιπτώσεων χωρίς βλάβη και με επιφύλαξη των δικαιωμάτων και/ή εξουσιών, που δυνατό να παρέχονται σε αυτόν και/ή σε οποιοδήποτε υπάλληλο και/ή αξιωματούχο και/ή λειτουργό του Δήμου δυνάμει οποιουδήποτε εκάστοτε σε ισχύ Νόμου και/ή Κανονισμών:

(α) Σε περίπτωση, που οποιαδήποτε πληρωτέα από το Αδειούχο δυνάμει της παρούσας άδειας πληρωμή ή μέρος αυτής παραμείνει απλήρωτη για περίοδο μεγαλύτερη των δέκα ημερών από την ημερομηνία που αυτή κατέστη πληρωτέα και είτε αυτή έχει απαιτηθεί από τον Ιδιοκτήτη ή όχι.

(β) Σε περίπτωση, που ο Αδειούχος παραβαίνει ή επιτρέπει ή ανέχεται την παράβαση οποιασδήποτε πρόνοιας της παρούσας άδειας.

(γ) Σε περίπτωση, που ο Αδειούχος διακόπτει, παύει ή δεν πληροί τους επιτρεπόμενους σκοπούς ή οποιονδήποτε από αυτούς.

(δ) Σε περίπτωση, που οποιαδήποτε από τις υποχρεώσεις του Αδειούχου δυνάμει της παρούσας άδειας δεν τηρείται ή εκπληρούται από τον Αδειούχο ή, σε περίπτωση που ο Αδειούχος παραλείπει να συμμορφωθεί με οποιαδήποτε απαγόρευση της παρούσας άδειας ή παραλείπει να εξασφαλίσει οποιαδήποτε γραπτή άδεια και/ή έγκριση, που τυχόν απαιτείται δυνάμει αυτής, ή να τηρεί οποιοδήποτε όρο τέτοιας άδειας και/ή έγκρισης, ή παραλείπει να συμμορφωθεί με οποιαδήποτε γραπτή αίτηση ή υπόδειξη ή οδηγία του Δήμου δυνάμει της παρούσας άδειας.

(ε) Σε περίπτωση εγκατάλειψης του καταστήματος από τον Αδειούχο. Νοείται ότι ο Αδειούχος δύναται αφού εξασφαλίσει τη γραπτή έγκριση του Δήμου να διατηρεί για περιορισμένο χρονικό διάστημα κλειστό το κατάστημα για απόλυτα δικαιολογημένους λόγους. Σε κάθε περίπτωση το κατάστημα δεν δύναται να παραμένει κλειστό πέραν των δύο συνολικά μηνών.

(στ) Σε περίπτωση παραχώρησης και/ή εκχώρησης και/ ή μεταβίβασης της άδειας χρήσης σε άλλο πρόσωπο.

(ζ) Σε περίπτωση παράλειψης χρήσης του καταστήματος ή χρήσης του εκτός της επιτρεπόμενης χρήσης ή χρήσης του για πώληση μη επιτρεπόμενων με βάση την άδεια προϊόντων.

(η) Σε περίπτωση θανάτου του Αδειούχου όταν πρόκειται για φυσικό πρόσωπο.

(θ) Σε περίπτωση που ο Αδειούχος διατηρεί κλειστό το κατάστημα κατά το ωράριο που η Δημοτική Αγορά είναι ανοικτή, χωρίς την εκ των προτέρων γραπτή έγκριση του Δήμου.

(ι) Εάν ο Αδειούχος σαν φυσικό πρόσωπο έχει διαπράξει οποιαδήποτε πράξη πτώχευσης του δυνάμει του Περί Πτωχεύσεως Νόμου Κεφ.5, σε περίπτωση εταιρείας ληφθεί ειδική απόφαση (Resolution) της εταιρείας ή καταχωρηθεί αίτηση στο Δικαστήριο για τη διάλυση ή/και εκκαθάριση (winding - up and/or liquidation) της εταιρείας ή/και εάν εκδοθεί διάταγμα εκκαθάρισης της εταιρείας.

1. Kατά τη λήξη της περιόδου της άδειας εισόδου και χρήσης του καταστήματος και σε περίπτωση τερματισμού της άδειας ο Αδειούχος υποχρεούται να εκκενώσει το κατάστημα και να παραδώσει αυτό αμέσως στο Δήμο σε πολύ καλή κατάσταση όπως βρίσκεται κατά την υπογραφή της συμφωνίας ή όπως τυχόν θα διαμορφωθεί όπως αναφέρεται στην παράγραφο 12(i) πιο πάνω. Εάν ο Αδειούχος παραλείψει να παραδώσει το κατάστημα τότε θα θεωρείται ότι κατέχει τούτο παράνομα και ο Δήμος έχει δικαίωμα να εισέλθει στο κατάστημα για να απομακρύνει όλα τα υφιστάμενα περιουσιακά στοιχεία του Αδειούχου, να πάρει αποκλειστικά κατοχή και να το διαθέσει όπως επιθυμεί.

Νοείται ότι σε τέτοια περίπτωση ο Αδειούχος οφείλει να καταβάλει στο Δήμο €50 (πενήντα Ευρώ) σαν προσυμφωνηθείσα αποζημίωση για κάθε μέρα που κατέχει παράνομα το κατάστημα.

1. Ο Δήμος και ο Αδειούχος συμφωνούν ότι δεν δημιουργείται σχέση ιδιοκτήτη και ενοικιαστή μεταξύ των συμβαλλομένων.

Σε βεβαίωση των πιο πάνω τα συμβληθέντα μέρη υπέγραψαν την παρούσα Συμφωνία την ../…/……….

# ΓΙΑ ΤΟ "ΔΗΜΟ" ΛΑΡΝΑΚΑΣ ‘’ ΑΔΕΙΟΥΧΟΣ ‘'

.............................................

ΑΝΔΡΕΑΣ ΒΥΡΑΣ

Δ Η Μ Α Ρ Χ Ο Σ

............................................

ΙΑΣΩΝΑΣ Κ. ΙΑΣΩΝΙΔΗΣ

ΑΝΤΙΔΗΜΑΡΧΟΣ

...............................................

ΑΥΞΕΝΤΗΣ ΕΥΑΓΓΕΛΟΥ

ΔΗΜΟΤΙΚΟΣ ΣΥΜΒΟΥΛΟΣ

ΜΑΡΤΥΡΕΣ:

1. ...........................................

2. ...........................................

...................................................

( …………………….. )

Αρ. Ταυτ. …………………….

Τηλ. …………………………….

…………………… Λάρνακα

Εγγυητές του "Αδειούχου" ως προς όλες τις υποχρεώ­σεις του κατά την περίοδο της παρούσας συμφωνίας και μέχρι της επιστροφής του προαναφερόμενου καταστήματος στο "Δήμο" Λάρνακας.

ΕΓΓΥΗΤΕΣ

1. .........................................

(………………… )

2. ...........................................

( …………… )